text: Cyklister - se jer for!
  04 september 2011 kl. 10.24
  Lastbilchauffører og cyklister skal blive bedre til at holde øje med hinanden. Derfor lancerer Vejdirektoratet mandag en kampagne, der skal nedbringe antallet af højresvingsulykker.
  25 cyklister er i perioden 2006 til 2010 blev dræbt i en højresvingsulykke. I alt har de sidste fem år budt på 103 højresvingsulykker med personskader - ofte med lastbilchauffører som de store skurke.
  I forbindelse med kampagnen vil alle kommuner få tilsendt informationsmateriale om, hvordan de kan gøre deres veje mere sikre,
  så højresvingsulykker undgås.
  Vejdirektoratet har også lavet informationsmateriale på engelsk og tysk til de udenlandske chauffører, som de får udleveret på
  færgeterminaler og rastepladser.
  Rådet til lastbilchaufførerne er at indstille deres sidespejle korrekt og kigge en ekstra gang for ikke at overse cyklisterne i højresving.
  Rådet til cyklister er at placere sig et stykke foran eller bagved lastbilen, så man bedre kan ses. 
  TV SYD har været med lastbilchauffør Robert Meinertz Andersen ude at køre for at se, hvordan hverdagen ser ud fra chaufførsæddet, og vi hører om angsten for at den frygtelige ulyyke skulle ske en dag.
  